भीष्म साहनी का गद्य एक ऐसे गद्य का उदाहरण हमारे सामने प्रस्तुत करता है जो जीवन के गद्य का एक ख़ास रंग और चमक लिए हुए है। उसकी शक्ति के स्रोत काव्य के उपकरणों से अधिक जीवन की जड़ों तक उनकी गहरी पहुँच है। भीष्म को कहीं भी भाषा को गढ़ने की जरुरत नही होती । सुडौल और खूब पक्की ईट की खनक ही उनके गद्य की एकमात्र पहचान है। साधारण एवं व्यंगात्मक शैली का प्रयोग कर इन्होने अपनी रचनाओं को जन-मानस के निकट पहुँचा दिया।